หุ้นลิงโลดรับ2ข่าวดี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

การเมืองจบมองเป้าแรก800พรีเชียสฯหาซื้อเรือถูกในยุโรป
โพสต์ทูเดย์ — ตลาดหุ้นทั่วโลกดี๊ด๊า รับมาตรการเงินกู้ฉุกเฉินสกัดวิกฤตกรีซโดมิโนยุโรป ส่วนไทยบวกต่อวันนี้ ม็อบใกล้จบ มองเป้าหมายแรก 800 จุด 
ตลาดหุ้นทั่วโลกดีดขึ้นแรงวันที่ 10 พ.ค. รับข่าวเซอร์ไพรส์ รัฐมนตรีคลังสหภาพยุโรป (อียู) อนุมัติกองทุนฉุกเฉินเพื่อสกัดไม่ให้วิกฤตหนี้ของกรีซลุกลามไปทั่วยุโรป ทำให้ดัชนีหุ้นไทยปิดที่ 779.06 จุด บวก 10.51 จุด หรือเพิ่มขึ้น 1.37% มูลค่าการซื้อขายไม่มาก 26,659 ล้านบาท แต่ต่างชาติยังขายสุทธิ 2,075 ล้านบาท และสถาบันซื้อสุทธิ 1,927 ล้านบาท 
นางภัทธีรา ดิลกรุ่งธีระภพ ประธานเจ้าหน้าที่บริหาร บริษัทหลักทรัพย์ (บล.) ดีบีเอส วิคเคอร์ส (ประเทศไทย) ในฐานะนายกสมาคมบริษัทหลักทรัพย์ กล่าวว่า นักลงทุนต่างชาติน่าจะขายหุ้นไทยน้อยลงแล้ว หลังอียูออกมาตรการมาช่วยเหลือประเทศกรีซ และปัญหาการเมืองในประเทศก็ใกล้จะยุติลงแล้ว 
“หุ้นน่าจะดีขึ้นต่อ มองเป้าหมายแรกที่ 800 จุด เพราะอาจจะมีนักลงทุนต่างชาติบางกลุ่มยังขายหุ้นออกมาบ้าง เนื่องจากไม่แน่ใจในสถานการณ์จึงต้องการถือเงินสดเพื่อลดความเสี่ยง แต่แรงขายจะไม่มากเหมือนวันก่อน” นางภัทธีรา กล่าว
สำหรับแนวโน้มตลาดจะไปได้ไกลแค่ไหน จะต้องติดตามดูผลประกอบการของบริษัทจดทะเบียนในไตรมาสแรกว่าออกมาสูงกว่าที่คาดเพียงใด และจะนำไปสู่การปรับประมาณการกำไรทั้งปีรวมถึงราคาเป้าหมายหรือไม่ เพราะบางบริษัทกำไรอาจจะดีขึ้น แต่จะรับผลกระทบจากการส่งออกไปยุโรป
บล.พัฒนสิน วิเคราะห์ว่า ไทยมีการส่งออกไปอียูเพียง 4% ของผลิตภัณฑ์มวลรวมในประเทศ (จีดีพี) แต่คิดเป็น 1% ของจีดีพีหากนับเฉพาะการส่งออกไปที่กลุ่ม PIIG (โปรตุเกส อิตาลี ไอร์แลนด์ กรีซ และสเปน) ซึ่งถ้าเศรษฐกิจอียูแย่กว่าคาดจะกระทบการส่งออกโดยตรง 11.7% โดยเฉพาะเครื่องคอมพิวเตอร์และอุปกรณ์ซึ่งคิดเป็น 14.5% ของการส่งออกรวมไปอียู ทั้งนี้ บริษัท เอสวีไอ (SVI) จะได้รับผลกระทบมากที่สุด
นายคาลิค มอยนูดดิน ฮาชิม กรรมการผู้จัดการ บริษัท พรีเชียส ชิพปิ้ง (PSL) กล่าวว่า ปีนี้จะมีกำไรน้อยกว่าปีก่อน และไตรมาส 2 รายได้จะต่ำกว่าไตรมาสแรกที่ทำได้ 11.67 ล้านเหรียญสหรัฐ เพราะจำนวนเรือของบริษัทลดลง และอุตสาหกรรมขนส่งทางเรือยังได้รับผลกระทบจากปัญหาของกรีซ แม้ว่ายังไม่มีผลต่อบริษัทโดยตรงก็ตาม 
อย่างไรก็ตาม หากวิกฤตหนี้กรีซลุกลามมองได้สองด้าน ด้านหนึ่งย่อมกระทบต่อรายได้และกำไรของบริษัท แต่กลับกันบริษัทสามารถหาซื้อเรือมือสองได้ถูก” นายคาลิค กล่าว 
ด้านบริษัทพัฒนาอสังหาริมทรัพย์ส่วนใหญ่อวดกำไรไตรมาสแรกออกมาดีอย่างที่คาดการณ์